284 
Skjondt Sandsynligheden for, at vor Expedition skulde være 
saa heldig at træffe sammen med Indfødte i Scoresby Sund, 
saaledes ikke var stor, var dog Muligheden ikke ganske udelukket; 
thi Scoresby’s Besøg var kun kort og indskrænkede sig til 
nogle faa Lokaliteter i Mundingen af Fjorden; henset til den 
almindelige eskimoiske Skik at flytte ud af Vinterhusene om 
Foraaret for at rejse til andre Lokaliteter, kunde man derfor meget 
vel tænke sig, at Beboerne af de af Scoresby omtalte Vinter¬ 
huse ved Gap Stewart og andetsteds, paa det Tidspunkt, da 
han besøgte Stedet, havde været paa Benjagt eller Laxefangst i 
det Indre af Fjordene. 
Ved vort Besøg paa Cap S t e w art, saavel som senere 
ved vore Baadtoure om Sommeren og Slæderejser den paaføl¬ 
gende Vinter, fik vi desværre Vished for, at der i hele det store 
Fjordcomplex ikke nu findes levende Indfødte. Derimod fandt 
vi saa godt som overalt, hvor Terrainforholdene egnede sig 
dertil, Ruiner af Vinterhuse, Teltringe, Kjødgrave o. s. v., der 
tydeligt viste, at Egnen engang havde været forholdsvis godt 
befolket; men ligesaa tydeligt viste det sig, at Tidspunktet for 
denne Bebyggelse laa mindst 100 Aar tilbage i Tiden og sand¬ 
synligvis endnu mere. 
Naar Lejlighed gaves, blev der, navnlig af Lieutn. Vedel, 
foretaget Fndersøgelser og Udgravninger af Husruiner, Grave, 
Kjøkkenmødinger o. 1. Det er naturligt, at man ikke maa vente 
at gjøre store Indsamlinger af etlmografiske Sager efter et Folk, 
hvis rørlige Ejendom for Størstedelen har bestaaet af de Klæder, 
de gik og stode i, deres Jagt- og Fangstredskaber samt enkelte 
Gjenstande til Brug i Huset. 
Tillige maa det, som nu kan findes mellem disse Menne¬ 
skers halvt underjordiske Hulers Sten og Græstørv, indskrænke 
sig til, hvad der i Tidens Løb, dels er kastet bort som ubrugeligt, 
dels er gaaet tabt af Vanvare, medens Alt, hvad der endnu var 
brugeligt og havde nogen Værdi for Ejerne, er blevet omhygge¬ 
lig opbevaret og har fulgt ham og maaske hans Efterkommere 
paa deres Vandringer fra Sted til Sted. 
